| Грамадзянскі канфлікт у Эфіопіі |
| --- |
| Аромія • Аромія і Самалі • Гуджы і Гідэо • Бахр-Дар • Бенішангуль-Гумуз • Тыграй • Афар і Самалі • Атае • САТ і ВАА |

**Афара-самалійскія сутыкненні** — тэрытарыяльны канфлікт паміж эфіопскімі штатамі Афар і Самалі.

Перадумовы
----------

У 2010-х гадах паміж штатамі паўсталі супярэчнасці адносна прыналежнасці трох вясковых абшчын (самыя дробныя адзінкі адміністрацыйнага падзела Эфіопіі, якія аб’ядноўваюць групы вёсак) населеных этнічнымі самалійцамі з клана Іса. Спрэчнымі сталі паселішчы Адайту (афар.: Qadaytu, самал.: Cadayto) абшчыны Міле, Кундуфо (афар.: Qundafaqo, самал.: Cundhufo) абшчыны Геваі і Гедамайту (афар.: Gadamaytu, самал.: Garba-Ciise) абшчыны Амібара.

У 2014 годзе федэральны ўрад на чале з Рэвалюцыйна-дэмакратычным фронтам эфіопскага народа перакраіў мяжу паміж двума рэгіёнамі. У выніку рэгіён Самалі саступіў Афару тры вёскі.

Сутыкненні
----------

Першыя сутыкненні адбыліся ў кастрычніку 2020 года, забраўшы з сабой жыцці 27 чалавек.

Наступная буйная сутычка здарылася 2 красавіка 2021 года, калі былі забіты 100 пастухоў.

24 ліпеня ўспыхнулі баі ў горадзе Гарбаіса, у выніку якіх загінулі 300 чалавек. Услед рушылі масавыя пратэсты ў самалійскім рэгіёне. Адзіная дарога, якая вядзе са спрэчнага паселішча, была заблакавана, а чыгуначная лінія, якая вядзе ў Джыбуці (па ёй праходзіць 95% марскога гандлю Эфіопіі), была часткова разбурана.

1 жніўня канфлікт распаўсюдзіўся на Джыбуці, дзе адбыліся сутыкненні паміж афарцамі і самалійцамі ў прыгарадзе горада Джыбуці Бальбала. Пасольства ЗША паведамляла аб беспарадках таксама ў раёне Архіба. Сутычкі прывялі да гібелі двух чалавек.

15 мая 2022 года рэгіёны Самалі і Афар пагадзіліся вывесці свае ўзброеныя апалчэнні са спрэчнай тэрыторыі і падтрымаць вяртанне перамешчаных асоб. Тым не менш, 9 лістапада таго ж года па меншай меры 18 чалавек былі забіты і каля 28 атрымалі раненні ў абшчыне Дхеймід, зона Сіты.

Зноскі
------

1. 1 2  *At least 100 killed in border clashes between Ethiopia's Somali and Afar regions - official*. 7 April 2021.. Retrieved on April 7, 2021.
2. ↑  *Global Overview*. 31 December 2020.. Retrieved on January 21, 2021.
3. 1 2  News: More than a dozen civilians killed following latest clashes between Afar, Somali regions militias near border areas **(нявызн.)**. *Addis Standard* (12 лістапада 2022).
4. ↑  Afar-Somali Border Conflict | Ethiopia Peace Observatory (англ.)  **(нявызн.)**? (31 мая 2021). Архівавана з першакрыніцы 30 June 2021. Праверана 29 ліпеня 2021.
5. ↑  Reuters Staff.  At least 100 killed in border clashes between Ethiopia's Somali and Afar regions - official(англ.), *Reuters* (7 красавіка 2021).
6. ↑  *NEWS: AT LEAST 27 KILLED IN CLASHES IN THE BORDER BETWEEN AFAR, SOMALI REGIONS*. 29 October 2020.. Retrieved on October 29, 2020.
7. ↑  *Over 100 killed in clashes in Ethiopia's Afar, Somali regions*.. Retrieved on April 7, 2021.
8. ↑  Protesters Block Ethiopia Rail Link After Clashes Leave 300 Dead **(нявызн.)** (27 July 2021).
9. 1 2  Djibouti: Two people killed, over 20 injured during ethnic clashes in Djibouti City, Aug. 1 /update 1 (англ.). *GardaWorld*. Праверана 5 жніўня 2021.
10. ↑  Djibouti: Protests in Djibouti City, Aug. 1 (англ.). *GardaWorld*. Праверана 5 жніўня 2021.
11. ↑  Milestone to end communal violence as Afar, Somali special forces removed from conflict areas **(нявызн.)**. *borkena*.